Versus Versace Versus Versace Roslyn Blue Dial Rose Tone Mesh Bracelet Ladies Watch | very.co.uk	Very
4f449729 -failover false view storeId VERY excludeDefaultStore true productId prod1086843644_VERY 2 Dié vervoermaatskappye hef glo onregmatige e-tolgeld | Maroela Media
Dié vervoermaatskappye hef glo onregmatige e-tolgeld
Die Mededingingskommissie het Dinsdag gesê 11 meubelvervoermaatskappye en die verenigings waaraan hulle behoort, gaan vervolg word vir prysvasstelling.
Dié maatskappye word daarvan beskuldig dat hulle e-toltariewe gehef het wanneer hulle kliënte se meubels op Gauteng-hoofweë vervoer het.
Die vervoermaatskappye is: Northern Provinces Professional Movers Association of South Africa (NPPMA), Stuttaford Van Lines Gauteng Hub, Pickfords Removals SA, A & B Movers, Brytons Removals, Amazing Transport, Key Moves CC, Bayley Worldwide CC, Selection Cartage, Elliot Mobility, Crown Relocations en Magna Thomson.
Die kommissie se ondersoek is in Februarie vanjaar van stapel gestuur en het onthul dat die maatskappye onder die voorwendsel van die NPPMA ooreengekom het om ŉ tarief van R350 by die algehele koste te voeg om kliënte se meubels te vervoer op hoofweë met e-tolstelsels.
Die kommissie het gesê die doel van die ooreenkoms was om verbruikers te laat opdok vir die bykomende koste wanneer hoofweë gebruik is om meubels te vervoer.
Dié ooreenkoms kom volgens die kommissie op prysvasstelling neer wat teen die wet is. Die kommissie het die Mededingingstribunaal versoek om ŉ bevel uit te reik wat bevestig die maatskappye en die NPPMA het die wet oortree en dat hulle ŉ administratiewe boete gelykstaande aan 10% van hul jaarlikse omset moet betaal.
Staatskaping: Uitspraak voorbehou oor Zuma se hofaansoek
Tragies dat die voorvalle steeds in reëlmaat plaasvind met gevestigde ondernemings betrokke. Wat ek glad nie verstaan nie, is hoekom die TAXI bedryf vrygestel is van die wetgewing? Daar is pryssamespanning van die eerste water. Buiten Uber en metertaxis, vra die res almal deur die bank dieselfde fooi op dieselfde roete. Gewoonlik groot vergaderings voor prys aanpassing. Die sweep moet mos vir alger dieselfde klap.
Met die E Tol wat baie hoog is is dit moeilik om die koste te dra met die normale tariewe.
Dan kom die vraag. Moet jy nou jou tariewe verhoog om sodoende op te maak vir die tol.
Nou sal party mense sê dis onregverdag dat hul meer moet betaal as hul nie naby n tol pad is nie. Dis dat daar nie van tol gebruik word nie.
Hoe balenseer jy om almal gelukag te hou???